
Ізденіс түы - игілік

Елбасы Нұрсұлтан Назарбаев биылғы "Қазақстанның Үшінші жаңғыруы: жаһандық бәсекеге қабілеттілік" атты Жолдауында қала мен ауыл мектептері арасындағы білім беру сапасының алшақтығын азайту қажеттігін алға тартты. Елдегі білім жүйесін жаңашаландыру, кадрлық ахуалды қалыптастыру үшін мемлекет қомақты қаржы бөліп, мұғалімдер мен оқытушылардың біліктілігін жетілдіру үшін үлкен жұмыс атқаруда.
Үстіміздегі жылдың ақпан айында Астана қаласындағы "Назарбаев Зияткерлік мектептері" уйымының педагогикалық шеберлік орталығында жоғары және орта кәсіптік білім беретін мекемелер оқытушыларының біліктілігін арттыру мақсатында курс уйымдастырылды. Оған еліміздің түкпір-түкпірінен 300-ге тарта оқытушы шақырылды. Біздің облыстан да бірнеше оқытушы барып, білімін тереңдетіп қайтты. Солардың қатарында болған өзім де екі апталық оқудан үлкен тағылым алдым. Шара оқытушының кәсіби жетілуіне, тәжірибелік жұмыста қажетті педагогикалық және әдістемелік тәсілдерді қалыптастыруға үлкен септігін тигізетін бағдарлама бойынша оқытылды. Курс жеті модульдік оқытуға негізделіп жүргізілді.
Мемлекеттің алға қойып отырған мақсаттарын жүзеге асыру ұстаздарға да зор міндет жүктейді.

